AIŠKINAMASIS RAŠTAS

Dėl sutikimo perduoti ilgalaikį materialųjį turtą Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo LR socialinės apsaugos ir darbo ministerijos (toliau – ministerija) 2018 m. gegužės 2 d. raštą Nr. (5.1.2-73) SD-2557, kuriuo prašo spręsti, atsižvelgiant į vykdomą vaiko teisių apsaugos sistemos pertvarką ir į tai, kad vaikų teisių apsaugos funkcija nuo š. m. liepos 1 d. bus perduota Valstybės vaiko teisių apsaugos ir įvaikinimo tarnybai, minėtai funkcijai vykdyti reikalingo automobilio naudojimo klausimą. 2018 m. gegužės 4 d. gautas raštas Nr. S-2736 iš Valstybės vaiko teisių apsaugos ir įvaikinimo tarnybos (toliau- tarnyba), kuriame prašoma sutikimo perduoti tarnybai patikėjimo teise valdyti, naudoti ir disponuoti valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą – automobilį ŠKODA FABIA, valst. Nr. AZZ054. Šiuo metu automobiliu naudojasi Molėtų rajono savivaldybės administracijos Vaiko teisių apsaugos skyrius valstybinės (valstybės perduotos savivaldybėms) vaikų ir jaunimo teisių apsaugos funkcijai vykdyti. Automobilis savivaldybei buvo perduotas vadovaujantis LR Vyriausybės 2012 m. gruodžio 12 d. nutarimu Nr. 1515 „Dėl valstybės turto perdavimo savivaldybėms“ nurodytai funkcijai vykdyti. Kadangi nuo 2018 m. liepos 1 d. vaikų ir jaunimo teisių apsaugos funkciją perima tarnyba, automobilis gali būti perduotas Vyriausybės nutarimu.

Molėtų rajono savivaldybės administracijos direktoriaus 2018 m. gegužės 21 d. įsakymu Nr. B6-390 „Dėl valstybės turto pripažinimo nereikalingu vaikų ir jaunimo teisių apsaugos funkcijai vykdyti“ turtas pripažintas nereikalingu ir siūloma duoti sutikimą jį perduoti.

Parengto sprendimo projekto tikslas – sutikti perduoti tarnybai patikėjimo teise valdyti, naudoti ir disponuoti valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą - ŠKODA FABIA, valstybinis Nr. AZZ054.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsnio 3 dalis, 11 straipsnio 2 dalis;

Valstybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 11.2 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas valstybės funkcijos – vaikų ir jaunimo teisių apsaugos - įgyvendinimui.

Neigiamų pasekmių nenumatoma.

**4. Priemonės sprendimui įgyvendinti**

Priėmus LR Vyriausybei nutarimą bus parengtas ir pasirašytas turto perdavimo ir priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.